Vilja Gobernador Galvesas

Vilja Gobernador Galvesas () – miestas Argentinoje, Santa Fė provincijoje, Rosarijo aglomeracijoje, Paranos pakrantėje, tarp Rosarijo ir Vilja Konstitusjono. Nuo Rosarijo miestą skiria Saladiljo upė.

Miestą 1888 m. vasario 25 d. įkūrė italų imigrantas Enrico Mosconi. Pavadintas provincijos gubernatoriaus José Gálvez garbei. Gobernador Galvese apsigyveno daugiausia imigrantai iš Italijos, Ispanijos, Vokietijos. Miesto statusą gavo 1962 m. Dabartinį miestą sudaro susijungusios Gobernador Gálvez, Villa Diego ir Pueblo Nuevo gyvenvietės.

Vilja Gobernador Galvese įsikūrusios kelios ligoninės, sporto centrai, bankai. Yra istorijos muziejus.

 Šaltiniai 

 Nuorodos 
 Skiltis provincijos svetainėje 

Kategorija:Santa Fė provincijos miestai